જેરુસલેમની વસ્તી લગભગ 8,50,000ની છે જેમાંથી 37% આરબ અને 61% યહુદીઓ છે. આ વસ્તીગણતરી એક સ્વતંત્ર સંસ્થા નામે જેરુસલેમ ઇન્સ્ટીટયુટ દ્વારા કરવામાં આવી હતી. અહીં વસતા યહુદીઓમાં અતિરૂઢીવાદીઓની સંખ્યા લગભગ 2,00,000 જેટલી થાય છે અને બાકીમાં ઝાયોનીસ્ટ અને સેક્યુલર યહુદીઓનો સમાવેશ થાય છે. ઇસ્ટ જેરુસલેમમાં આરબ એટલેકે પેલેસ્ટાઈનીઓ રહે છે અને અહીં એવી જગ્યાઓ પણ છે જ્યાં આરબ અને પેલેસ્ટાઈનીઓ આજુબાજુમાં પરંતુ વહેંચાયેલી સોસાયટીઓમાં રહે છે.